вертикално интегрирана още преди придобиването на SABIC от Saudi Aramco.
 (24)
 Второ, според Кралство Саудитска Арабия и SABIC сравнението в жалбата между нормалната стойност и експортната цена не е било справедливо, тъй като жалбоподателят не го е направил на равнище франко завода. Всъщност според Саудитска Арабия той е сравнил експортната цена франко борд (FOB), тъй като само е приспаднал прогнозните спедиторски такси от статистическата CIF стойност, с формирана нормална стойност, в която със сигурност са включени разходите за директни продажби.
 (25)
 Що се отнася до сравнението между нормалната стойност и експортната цена, Комисията припомня, че изчисленият в жалбата дъмпингов марж не отразява непременно точната степен на дъмпинга, която ще бъде изчислена по време на разследването за всяка отделна сделка и за всеки отделен вид.
 (26)
 Предвид наличната информация обаче жалбоподателят е предоставил достатъчно доказателства за експортната цена и нормалната стойност, показващи наличието на дъмпинг. Данните, на които се основава нормалната стойност, бяха подкрепени от достатъчно доказателства, както беше потвърдено от анализа на службите на Комисията, и в изготвения от Комисията анализ на дъмпинга са направени необходимите корекции.
 (27)
 В същия дух като Саудитска Арабия и SABIC ExxonMobil възрази срещу изчисляването на производствените разходи за моноетиленгликол в Саудитска Арабия, по-специално във връзка с описаната в жалбата суровина етилен.
 (28)
 То подчерта, че разходите за производството на етилен се определят главно от вида на използваната в инсталацията за крекинг с водна пара изходна суровина и разходите за такива изходни суровини могат да се различават значително.
 (29)
 Съвместното предприятие на ExxonMobil и SABIC, наречено Saudi Yanbu Petrochemical Company (Yanpet), закупува изходната суровина от Saudi Aramco. Вместо на нея, жалбоподателят се е позовал на цената на етилен на азиатския пазар, която не е подходяща за определяне на цената на етилен в Саудитска Арабия, където разходите за производство на етилен са много по-ниски, отколкото в Азия.
 (30)
 Всъщност в инсталацията за крекинг с водна пара на Yanpet като първична изходна суровина за производство на етилен се използва етан, докато в тези инсталации в Азия и Съюза се използва обикновено лигроин.
 (31)
 Поради това ExxonMobil счита, че твърдението на жалбоподателя, че производствените процеси във всички държави са сходни, е подвеждащо.
 (32)
 По-специално производството на етилен от лигроин обикновено е по-скъпо от това от етан, поради което производствените разходи на Съюза са по-високи от тези на Саудитска Арабия и Съединените американски щати, тъй като и при двете държави той се основава на изходната суровина етан.
 (33)
 Освен това при използването на азиатската цена не се взема предвид различното положение на интегриран производител, който произвежда както етилен, така и моноетиленгликол, като например Yanpet.
 (34)
 Комисията призна наличието на разлики при производството на етилен, но не счете, че такава разлика в разходите за суровини прави положението на промишлеността на Съюза и на Кралство Саудитска Арабия напълно различно и несравнимо.
 (35)
 Поради това Комисията счете, че предвид информацията, с която разполага, жалбоподателят е представил достатъчно доказателства за наличието на дъмпинг, които обосновават започването на разследване.
 1.3.2. Коментари относно вредата
 (36)
 SABIC и мисията на Кралство Саудитска Арабия изтъкнаха, че исканията